laion/Wikipedia-Exotic huggingface dataset:
Boig per Tu

Boig per Tu (באנגלית: Crazy for You, ובעברית: מטורף בשבילך) הוא שיר בסגנון רוק קטלאני של הלהקה הלטינית סאו (אנ'). השיר יצא לאור ביוני 1990, כחלק מתוך אלבומם השלישי שיצא בסמוך לכך, Quina nit. השיר הפך לאחד מהידועים ביותר של הלהקה, ולאחד מהשירים הידועים ביותר בקטלאנית. השיר נכתב והופק על ידי כל חברי הלהקה יחדיו, פפה סלה, קרלס סאבטר וג'ואן קדווילה. בשל הצלחתו הרבה של השיר, בוצעו לאורך השנים מספר רב של גרסאות כיסוי, רמיקסים, וסימפולים. הופעה מוכרת של הלהקה עם השיר הייתה באמנסטי אינטרנשיונל, בשנת 1993. לוז קאסל - Es por Ti דיאנגו - El Pare חוסה קארראס - T'estim i t'estimaré פפה סלה - Una nit amb orquestra ג'ק לוסיין - (Be with you (sample of Boig per Tu צ'וקולט - Boig per Tu שאקירה - Boig per Tu שאקירה - Loca por Ti Loca por Ti הוקלט בשנת 2013, בשפה הספרדית על ידי שאקירה, ונכלל באלבומה העשירי Shakira. גרסתו בשפה הקטלאנית "Boig per Tu", נכללה כרצועת בונוס בגרסה לטינית, שיצאה עבור האלבום מאוחר יותר לאחר צאתו. בשונה מהשיר המקורי, שיר זה נכתב על ידי פפה סלה, קרלס סאבטר, ג'ואן קדווילה, שאקירה, הילרי לינדס ומארק ברייט. למרות שלא יצא כסינגל, השיר בגרסה הקטלאנית הצליח לכבוש את פסגת המצעד הספרדי, והפך את שאקירה לאחד מהאמנים עם מרבית הזכיות במצעד זה. בגרסתו בשפה הספרדית הצליח השיר להגיע אל המקום ה-19 במצעד השירים הדיגיטליים שבארצות הברית. מידע על היצירה "Boig per Tu" באתר מיוזיק בריינז מידע על השיר "Boig per Tu" באתר AllMusic מידע על היצירה "Boig per Tu" באתר Discogs הקלטת השיר Boig per Tu בגרסה של הלהקה באתר יוטיוב הקלטת השיר Boig per Tu בגרסה של שאקירה באתר יוטיוב sau, Discogs (באנגלית) Sau - Boig Per Tu, Discogs (באנגלית) Quina Nit - Sau | Songs, Reviews, Credits | AllMusic, AllMusic Sergi (2007-01-12), SAU- Boig per tu, נבדק ב-2018-02-13 ikevinSM (2014-07-31), Shakira - Loca por Ti (Lyrics), נבדק ב-2018-02-13 Shakira. (Deluxe Version) by Shakira on Apple Music (באנגלית אמריקאית), 2014-03-21, נבדק ב-2018-02-13 cantamelotodo (2014-03-24), BOIG PER TU - SHAKIRA [Calidad CD], נבדק ב-2018-02-13 Steffen Hung, spanishcharts.com - Shakira - Boig per tu, spanishcharts.com "Digital Music Chart". Billboard. נבדק ב-2018-02-13.
מרק פטריות בשמנת

מרק פטריות בשמנת (מוכר גם בשם: קרם מרק פטריות או מרק קרם פטריות) הוא מרק שמרכיביו העיקריים הם שמנת או חלב, ופטריות. למרק טעם דומה לרוטב פטריות. מרק פטריות בשמנת הוכן לראשונה ב-1934 במערב ארצות הברית שם הוא מכונה "מרק משומר מעושן". המרק משמש כמאכל בסיסי בבתי מלון ברחבי העולם. מרק זה הוא אחד הפופולריים ביותר במטבח האירופי. באירופה, הפטריות מהן המרק עשוי הן טריות או מומלחות ומיובשות או כבושות. במטבח האסייתי, המרק עשוי בדרך כלל מפטריות לבנות. המרקים העשויים משמנת ופטריות הוכנו כבר מאות רבות של שנים; רובם מוגשים על בסיס רטבי שמנת איטלקיים (salsa colla) ועל בסיסי רטבי שמנת צרפתיים (béchamel). באמריקה, חברת המרקים "קמפבל" החלה לייצר את מרק קרם הפטריות המסורתי שלה בשנת 1934. טבחים החלו להשתמש כבר אז במרק משומר כבסיס לתבשיל או רוטב, וקמפבל החלה לפרסם מתכונים המבוססים על המרק בשנת 1941. מדיה וקבצים בנושא מרק פטריות בשמנת בוויקישיתוף ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו. Hoffman, S.; Wise, V. (2013). Bold: A Cookbook of Big Flavors. Workman Publishing Company. p. 63. ISBN 978-0-7611-3961-4. נבדק ב-21 ביולי 2019. {{cite book}}: (עזרה) Smith, Andrew F. (2013-10-28). Food and Drink in American History: A "Full Course" Encyclopedia (s.v. Casserole) (באנגלית). Bloomsbury Publishing USA. ISBN 979-8-216-08547-8.
לעזוב את לאס וגאס

לעזוב את לאס וגאס (באנגלית: Leaving Las Vegas) הוא סרט אמריקאי משנת 1995 בבימויו של מייק פיגיס(אנ'), שגם כתב את התסריט. בסרט מככבים ניקולס קייג' ואליזבת שו בתפקידים הראשיים. קייג' משחק אלכוהוליסט אובדני המגיע ללאס וגאס כדי לסיים את חייו על ידי שתייה ופוגש שם זונה יפה ובודדה (שו), ושניהם נקשרים לתקופה קצרה. הסרט מבוסס על רומן סמי - אוטוביוגרפי של ג'ון או'בראיין (אנ') שהתאבד שבועיים לאחר התחלת הצילומים. בן סנדרסון (ניקולס קייג') הוא תסריטאי בהוליווד המכור לאלכוהול. בעיית השתייה שלו גורמת לאשתו לעזוב אותו עם בנם ולפיטוריו ממקום עבודתו. בכסף שהוא מקבל כפיצויי פיטורים הוא קונה כמות גדולה של בקבוקי אלכוהול, שורף את כל התמונות המשפחתיות ונוסע ללאס וגאס כדי להמשיך לשתות שם עד מותו. בסיור בסטריפ של לאס וגאס הוא נתקל בזונה בשם שרה (אליזבת שו) וכמעט פוגע בה. הוא מגיע לחדר שכור וממשיך לשתות. שרה נתונה למרותו של סרסור אלים בשם יורי (ג'וליאן סנדס) המכה אותה ומתעלל בה. ביום השני שוב פוגש בן בשרה ומבקש את שירותיה תמורת 500 דולר. בחדרו אין הוא מעוניין בסקס אלא באדם שיוכל לדבר אתו. מתפתח ביניהם דו-שיח ובו הם מסכימים כי היא לא תדבר על השתייה שלו והוא לא ידבר על הזנות שלה. יורי נרדף על ידי עבריינים וכדי להגן על שרה הוא משחרר אותה לנפשה. היא נפגשת שוב עם בן ומשכנעת אותו לעבור לדירתה השכורה. הם מתחילים לצאת ולבלות בקזינו ובמקומות אחרים, אך בן ממשיך לשתות ומתפרע והם נזרקים מכל המקומות. שרה מבקשת מבן לפנות לרופא והוא בתגובה שוכר את שירותיה של זונה ששרה מכירה. כששרה תופסת אותם על חם, היא מורה לו לעזוב והוא חוזר למלון שם הוא ממשיך לשתות. בצר לה מסכימה שרה לקיים יחסי מין עם שלושה לקוחות צעירים. האירוע נגמר באונס קבוצתי ברוטלי. היא חוזרת לדירתה מושפלת וחבולה. היא מקבלת טלפון מבן וממהרת לחדרו שם הוא נמצא במצב קשה. היא שוכבת איתו וזמן קצר לאחר מכן הוא מת. קייג' זכה בפרס אוסקר לשחקן הטוב ביותר וכן בפרס גלובוס הזהב לשחקן הטוב ביותר - סרט דרמה. שו הייתה מועמדת לפרס אוסקר לשחקנית הטובה ביותר וכן לפרס גלובוס הזהב לשחקנית הטובה ביותר - סרט דרמה. אתר האינטרנט הרשמי של לעזוב את לאס וגאס (באנגלית) "לעזוב את לאס וגאס", במסד הנתונים הקולנועיים IMDb (באנגלית) "לעזוב את לאס וגאס", באתר נטפליקס "לעזוב את לאס וגאס", באתר AllMovie (באנגלית) "לעזוב את לאס וגאס", באתר Rotten Tomatoes (באנגלית) "לעזוב את לאס וגאס", באתר Box Office Mojo (באנגלית) "לעזוב את לאס וגאס", באתר Metacritic (באנגלית) "לעזוב את לאס וגאס", באתר אידיבי "לעזוב את לאס וגאס", באתר Hulu סרטים (באנגלית) "לעזוב את לאס וגאס", במסד הנתונים הקולנועיים KinoPoisk (ברוסית) לעזוב את לאס וגאס, קדימון הסרט באתר יוטיוב
גלעד נויטל

גלעד נויטל (נולד ב־22 בדצמבר 1959) הוא שופט המכהן כנשיא בית המשפט המחוזי בתל אביב-יפו. לפני כן שימש סגן נשיא של בית המשפט ומנהל המחלקה הפלילית. אביו של נויטל, זאב, היה ניצול שואה ועובד בכיר בחברת גפים – מכון אורתופדי בתל השומר. גלעד נויטל למד בבית הספר תיכון עירוני א' בתל אביב. בצה"ל שירת כחובש קרבי ביחידת חילוץ ופינוי בהיטס בחיל האוויר, וכמדריך חובשים מוטסים. בשנת 1981 השתחרר מהצבא והחל בלימודי משפטים באוניברסיטת תל אביב. קיבל את תואר הבוגר בשנת 1984, והחל בהתמחות במחלקה האזרחית של פרקליטות מחוז תל אביב ובמשרד עורכי דין פרטי. ב־1986 הוסמך כעורך דין, ועבד במשך כשלוש שנים במשרד עורכי דין שעיסוקו במשפט האזרחי. בשנת 1989 החל לעבוד במשרד המשפטים, ושם מונה ב־1990 עוזר בכיר ליועץ המשפטי לממשלה. באותה שנה קיבל את התואר השני במשפטים מטעם אוניברסיטת תל אביב, שאותו השלים במסלול המחקרי ובהצטיינות יתרה. בשנת 1994 מונה לשופט בבית משפט השלום בתל אביב, וב־2007 מונה לבית המשפט המחוזי בעיר. במרבית שנותיו בבית המשפט, עד היום, הוא יושב בראש הרכבים הדנים בתיקי פשע חמור. ב־2017 מונה לסגן נשיא בית המשפט ולמנהל המחלקה הפלילית. בנובמבר 2016 ובינואר 2018 פורסם כי שמו כלול ברשימת 25 המועמדים לכהונת שופט בבית המשפט העליון. מאז 1 בנובמבר 2020 נויטל מכהן כנשיא בית המשפט המחוזי בתל אביב (בפועל), מינוי שעליו הוחלט ב־18 באוגוסט אותה שנה. נויטל משמש מרצה למשפטים באוניברסיטת תל אביב, במכללה האקדמית נתניה ובקריה האקדמית אונו. מדיה וקבצים בנושא גלעד נויטל בוויקישיתוף גלעד נויטל, באתר הרשות השופטת הילה רז, השופט נויטל: דוחק בעורכי הדין - אך נזהר עם וינרוט - פרופיל של מי שיחרוץ את דינו, באתר TheMarker‏, 31 באוקטובר 2010 טובה צימוקי, ברקע הסערה: פורסמה רשימת המועמדים לעליון, באתר ynet, 6 בנובמבר 2016 טובה צימוקי, זו רשימת המועמדים הסופית לעליון. המומלץ של שקד – אלוף ברה"מ לנוער בשחמט, באתר ynet, 8 בינואר 2018 חן מענית, ‏השופט גלעד נויטל מונה לתפקיד נשיא בית המשפט המחוזי בתל אביב, באתר גלובס, 18 באוגוסט 2020
יחסי אורוגוואי–אקוודור

יחסי אורוגוואי–אקוודור הם היחסים הרשמיים שבין הרפובליקה המזרחית של אורוגוואי לבין רפובליקת אקוודור. שתי המדינות היו חלק מהאימפריה הספרדית עד תחילת המאה ה-19. כיום, שתי המדינות הן חברות מלאות בארגונים: קבוצת ריו, האיחוד הלטיני, הארגון לשילוב אמריקה הלטינית (ALADI), התאחדות האקדמיות של השפה הספרדית, ארגון מדינות אמריקה, ארגון מדינות איברו-אמריקה, הקהילה של אמריקה הלטינית והמדינות הקריביות ואיחוד האומות הדרום אמריקניות. אקוודור הופכת שותפה מסחרית משמעותית עבור אורוגוואי. אורוגוואי מחזיקה באקוודור שגרירות בקיטו וקונסוליה בגואיאקיל. אקוודור מחזיקה באורוגוואי שגרירות במונטווידאו. מדיה וקבצים בנושא יחסי אורוגוואי–אקוודור בוויקישיתוף Uruguayan exports, בארכיון Wayback Machine שגרירות אורווגואי בקיטו קונסולת אורוגוואי בגואיאקיל שגרירות אקוודור במונטווידאו
עזרא הכהן מסלתון טראב

הרב עזרא הכהן מסלתון טראב (? - כ"ח בשבט ה'תר"ף, 17 בפברואר 1920), היה ראש ישיבה וראש אב בית דין בדמשק. מוהל דרשן ומחבר. נולד בדמשק, לאסתר ולרב אליהו הכהן טראב (נפטר בשביעי של פסח ה'תרנ"ט). משפחת טראב הייתה משפחה מיוחסת ונכבדה בדמשק, והרב אליהו היה אחד מארבעת בניו של "רבי יעקב הזקן" (שנפטר בר"ח חשוון ה'תר"ו), ושימש רב חשוב בעירו, ומקורב לרב שלמה הררי, מהדמויות הבולטות בעלילת דמשק. את ספרו "ויעל אליהו" (מחידושיו בדברי הפוסקים, ודרושים, קהיר התרצ"ח) הדפיס נכדו, רבי יהודה, בנו של רבי עזרא, ומעט מחידושיו הדפיס בנו רבי עזרא ב"ספר עזרא" (דף צ"ו ע"א) בדברי הספד שנשא עליו, כן יש בכתבי ידו חידושים נוספים. הרב עזרא למד את תורתו מאביו, ומחכמי דמשק נוספים, בפרט מהרב חיים רומאנו שהיה דיין בבית דינו של הרב יצחק אבולעפיה בעיר. מצעירותו נחשב לשקדן והיה לבקיא גדול בתורה, בהלכה, בקבלה ובדרוש. את דרשותיו נהג לדרוש מידי שבת וחג לפני ציבור גדול בבית הכנסת הגדול "שמאע" שבדמשק. הרב עזרא שימש כראש ישיבה וראש אב בית דין בדמשק, וכבעל קול נעים שימש גם כחזן קבוע בבית הכנסת "אלפראנג", שהיה בית התפלה של גדולי הרבנים, ביניהם הרב אהרן יעקב בנימין, הרב הראשי לדמשק. כמו כן היה מוהל. נפטר בכ"ח בשבט ה'תר"פ (1920). אחיו היו הרב בכור יעקב, אב"ד ור"מ במדרש "כואג'ה רפאל" (נפטר בי"ז בטבת ה'תרע"ב). הרב חיים. הרב מאיר, ממנהיגי בית כנסת "אלראקי" (נפטר בשנת ה'תר"ץ). כן ידוע לפחות על שתי אחיות שהיו לו, שרה שנישאה לרב צאלח הלוי, וצלחה. הרב עזרא נשא לאישה את לאה ונולדו להם שני בנים ושלוש בנות. בנו הגדול הרב יהודה חיים הכהן מסלתון טראב היה תלמיד חכם ואב בית דין בקהיר שבמצרים, ומוהל. בנו הרב מאיר היה שוחט ומוהל שנפטר בצעירותו, והותיר אחריו בן בשם עזרא. בתו רג'ינה, נישאה לרב אליהו מסלתון טראב, ראש השוחטים בדמשק, ובן אחיו הרב בכור יעקב, בנם השני היה נכדו הרב עזרא הכהן מסלתון טראב, "חכם עזור". בתו סניאר, נישאה לרב נסים בכור מהדיב. ובתו רחל נישאה למרדכי רפאל הלוי. הרב טארב היה מחבר פורה שהשכים קום בכל יום להעלות על הכתב את חידושיו ואת דרשותיו. בחייו הוציא לאור שלושה ספרים. שערי עזרה - שו"ת, ירושלים ה'תרס"ו. ספר עזרא - דרושים ורמזים מדרשותיו, ירושלים ה'תרע"ג. ויאמר עזרא - על התנ"ך, דרושים ורמזים מדרשותיו, ירושלים ה'תרע"ד. מילי דעזרא - שו"ת וענייני הלכה, שהוציא לאור בנו הרב יהודה לאחר פטירתו, ירושלים ה'תרפ"ד. שני ספרים נוספים נשארו בכתב יד, "לי לעזרא" ו"פתח העזרה". רבי עזרא הכהן מסלתון טראב מח"ס "מילי דעזרא", באתר שער בנימין עזרא הכהן מסלתון טראב, באתר "החכם היומי" עזרא בן אליהו טרב (1851-1920), דף שער בספרייה הלאומית שם המשפחה הוא "טארב", ו"מסלתון" הוא כינוי ("מילי דעזרא" הקדמת בן המחבר) סבלה מעיוורון, הספד אודותיה ראו בספר "ויאמר יהודה" (דף קע"ה ע"א), לנכדה הרב יהודה הכהן מסלתון טראב. באוצר כתבי היד של משפחת מסלתון טארב יש כתב יד של פירוש על סדר "קדש ורחץ" במוסר ובהלכה מהרב הררי, שהועתק ונשמר על ידי הרב אליהו ראו אודותיו - רבי אליהו הכהן מסלתון טראב מח"ס "ויעל אליהו", באתר שער בנימין ראו אודותיו - רבי עזרא הכהן מסלתון טראב – 'חכם עזור', באתר שער בנימין
אשיו

אשיו (ביפנית: Ashiyu 足湯), הוא בית מרחץ מסורתי המקובל ביפן המיועד לרחיצת כפות הרגליים בלבד. המונח "אשיו" מורכב משתי המילים "אשי" (足 - "כף רגל") ו"יו" (湯 - "מים חמים"). בתי אשיו רבים ממוקמים בפינות הרחוב בעיירות שבהם קיימים מעיינות חמים (אונסן). ניתן למצוא בתי אשיו גם בתחנות רכבת, תחנות צדי הדרך, שדות תעופה, נמלים ופארקים ברחבי יפן. רוב שירותי ה"אשיו" ניתנים בחינם. בחלק מהמקומות נדרש תשלום סמלי או עמלה של עד 200 ין. ישנם בתי אשיו עם מלתחות לצידם לצורך רחיצת הרגליים והחלפת הבגדים, אולם הם נדירים ביותר בשל כך שמלבד חליצת הנעליים והורדת הגרביים לא נדרשת שום הסרת בגדים או רחצה לפני הכנסת כפות הרגליים למים החמים. חלק מבתי האשיו מאפשרים גם לספוג את הידיים: "טיו" (אמבטיית יד), בנוסף לרגליים. העוברים והשבים יכולים להשתמש באשיו מבלי להסיר את בגדיהם, מלבד נעליהם וגרביהם. לפני תחילת רחיצת הרגליים נדרש לחלוץ נעליים, להסיר את הגרביים ולהישאר ברגליים יחפות. בדרך כלל נהוג גם לגלגל את המכנסיים עד לאזור הברכיים. באשיו לא קיימת דרישה לרחוץ את כפות הרגליים לפני הכנסתן למים החמים. באשיו האיברים היחידים הנמצאים במים הם כפות הרגליים ולעיתים גם כל החלק התחתון של הרגליים עד הברכיים. רחיצת הרגליים באשיו יכולה לחמם את כלל הגוף בגלל העורקים וכלי הדם הגדולים הנמצאים ברגליים. אונסן מעיין חם מדיה וקבצים בנושא אשיו בוויקישיתוף אשיו בתחנת צד דרך ביפן, באתר יוטיוב אשיו בשדה תעופה ביפן, באתר יוטיוב
בית א-רוש אל-פוקא

בית א-רוש אל-פוקא (בערבית: بيت الروش الفوقا) הוא כפר פלסטיני הממוקם 18 ק"מ דרומית־מערבית לחברון. הכפר נמצא בנפת חברון בדרום חבל יהודה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 979 תושבים בשנת 2007. בשנת 1838, בית א-רוש הוזכר על ידי אדוארד רובינסון כמקום "הרוס ונטוש", כחלק מהאזור שבין ההרים לעזה, הכפוף מוניציפלית לחברון. ויקטור גרן בשנת 1863 ציין את המקום ותיאר בפרוטרוט את אופי ההריסות והחורבות שראה.4 בשנת 1883, "סקר ארץ ישראל המערבית" ציין כי במקום "שרידי חורבות על תלולית". בזמן המפקד 1931 של ארץ ישראל, אוכלוסיית הכפר, אשר כונה חירבת בית א-ראש אל-עליה, נספרה תחת דורא. בעקבות מלחמת השחרור, ולאחר הסכמי שביתת-הנשק של 1949, עבר הכפר לשליטה ירדנית. ממלחמת ששת הימים והלאה, נמצא הכפר תחת שליטה ישראלית. Welcome To Bayt al-Rush al-Fuqa Survey of Western Palestine, Map 20: IAA, Wikimedia commons Beit ar Rush al Foqa Village (Fact Sheet), המכון למחקר יישומי - ירושלים (ARIJ) Beit ar Rush al Foqa Village Profile, המכון למחקר יישומי - ירושלים (ARIJ) Beit ar Rush al Foqa Village Area Photo, המכון למחקר יישומי - ירושלים (ARIJ) The priorities and needs for development in Beit ar Rush al Fouqa village based on the community and local authorities’ assessment, המכון למחקר יישומי - ירושלים (ARIJ) ערך זה הוא קצרמר בנושא יישובים ברשות הפלסטינית. אתם מוזמנים לתרום לוויקיפדיה ולהרחיב אותו.
Lo Que Más

Lo Que Más (באנגלית: The Most; בעברית: הכי) הוא שיר שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol. השיר יצא לאור ב-19 באוקטובר 2010, בסמוך לצאתו של האלבום. עם יציאתו נכנס השיר אל המקום ה-28 במצעד השירים הלטיניים הדיגיטליים של בילבורד, למרות שלא יצא כסינגל. משאקירה נמסר כי באלבום Sale el Sol, בו נכלל השיר, יש שלושה כיוונים מוזיקליים; הראשון הוא הרומנטי, השני הוא רוק אנד רול, והשלישי והאחרון הוא לטיני וטרופי. היא פירטה על הכיוון הרומנטי של האלבום ואמרה כי: "הכיוון הרומנטי זה כיוון שלא נכנסתי אליו בשלוש השנים האחרונות, אבל פתאום זה בא אלי ולא יכולתי לוותר על הכיוון הזה. יש שירים שהם מאוד אינטנסיביים, מאוד רומנטיים." הדוגמאות שהביאה שאקירה לכיוון הרומנטי שבאלבום, כוללות בלדות כמו, "Antes de las Seis", והשיר הזה. השיר נכתב על ידי שאקירה ואלברט מנדז, והופק על ידי שניהם גם כן. בנוסף לכך, השניים כתבו והפיקו גם את "Mariposas", שנכלל באלבום כרצועה ה-7. למרות שלא יצא כסינגל, הצליח השיר להיכנס אל מצעד השירים הדיגיטליים של בילבורד. כמו כן, הצליח לצבור למעלה מ-13 מיליון השמעות בספוטיפיי. סרטון השיר "Lo Que Más" באתר יוטיוב Sale el Sol by Shakira on Apple Music (באנגלית אמריקאית), 2010-10-19, נבדק ב-2018-02-13 "Blake Shelton Sets No. 1 Record, Debuts Duet With Shakira On Country Airplay Chart". Billboard (באנגלית). נבדק ב-2018-02-13. Shakira.com > Biography, ‏2014-01-11 Epic Records, Shakira Releases Sale El Sol / The Sun Comes Out Today, October 19th, www.prnewswire.com (באנגלית) Lo Que Más - Shakira | Song Info | AllMusic, AllMusic Shakira - Sale El Sol, Discogs (באנגלית) Sale el Sol, נבדק ב-2020-04-01
סקוטי ג'יימס

סקוטי ג'יימס (באנגלית: Scotty James; נולד ב-6 ביולי 1994) הוא ספורטאי אוסטרלי המתמחה בגלישת שלג. ג'יימס זכה במדליית כסף באולימפיאדת בייג'ינג (2022) ובמדליית ארד באולימפיאדת פיונגצ'אנג (2018) בגלישת חצי צינור. זכה בשלוש מדליות זהב באליפות העולם ובשמונה מדליות, כולל ארבע מדליות זהב, במשחקי האקסטרים חורף. ג'יימס נולד במלבורן שבאוסטרליה. כבר בגיל שנה החל להתנסות בסקי באלפים האוסטרליים. בגיל שש החל להתחרות בגלישת שלג, בגיל 14 זכה לחסות ראשונה והפך למקצוען, הוא השתתף לראשונה באותה שנה באליפות העולם בה סיים במקום ה-48 בתחרות החצי צינור. שנה לאחר מכן ייצג את אוסטרליה באולימפיאדת ונקובר (2010) והיה צעיר המשתתפים במשחקים האולימפיים. הוא סיים במקום ה-21 במוקדמות תרות החצי צינור ולא העפיל לחצי הגמר. באליפות העולם ב-2013 סיים במקום השישי בתחרות החצי צינור ובמקום ה-16 בסלוספטייל. באולימפיאדת סוצ'י (2014) סיים שוב במקום ה-21 במוקדמות בחצי צינור ובתחרות הסלופסטייל סיים במקום ה-16 בחצי הגמר. לאחר האולימפיאדה החליט להתרכז רק בתחרויות החצי צינור. ב-2015 זכה במדליית זהב באליפות העולם שהתקיימה בקירשברג שבאוסטריה. הוא הגן על תוארו באליפות העולם שהתקיימה ב-2017 בסיירה נבדה. באותה שנה זכה גם במדליית זהב במשחקי האקסטרים חורף שהתקיימו באספן. הישגיו הביאו לבחירתו לספורטאי החורף של השנה באוסטרליה ב-2015 ולספורטאי השנה באוסטרליה ב-2017. באולימפיאדת פיונגצ'אנג (2018) נבחר לשאת את דגל המשלחת האוסטרלית בטקס הפתיחה של המשחקים האולימפיים. הוא זכה במדליית ארד בתחרות החצי צינור. ב-2019 זכה במדליית זהב במשחקי האקסטרים ובמדליית זהב בחצי צינור באליפות העולם שנערכה ביוטה. ג'יימס נשוי לקלואי סטרול בתו של לורנס סטרול. סקוטי ג'יימס, ברשת החברתית פייסבוק סקוטי ג'יימס, ברשת החברתית אקס (טוויטר) סקוטי ג'יימס, ברשת החברתית אינסטגרם סקוטי ג'יימס, באתר הוועד האולימפי הבין-לאומי סקוטי ג'יימס, באתר olympedia.org סקוטי ג'יימס באתר הפדרציה הבינלאומית לסקי סקוטי ג'יימס באתר אולימפיאדת פיונגצ'אנג סקוטי ג'יימס באתר משחקי האקסטרים The Third Revolution of Scotty James, אתר ESPN, ‏18 בדצמבר 2017 Winter Olympics: Scotty James named Australia's flag bearer for Pyeongchang opening ceremony, ‏ abc.net.au, ‏8 בפברואר 2018
סראטוב איירליינס

סראטוב איירליינס (ברוסית: Саратовские авиалинии, מילולית: "נתיבי אוויר מסראטוב") הייתה חברת תעופה רוסית מהעיר סראטוב שהייתה פעילה בשנים 1931–2018 והייתה מבצעת טיסות פנים וטיסות צ'רטר. נמל התעופה סראטוב-מרכז שימש כנמל הבית שלה. בסוף 2017, תנועת הנוסעים של חברת התעופה הגיעה לכדי 750,000 איש. לחברה היה גם משרדים משניים בנמל התעופה קרסנויארסק ימליאנובו. החברה הוקמה ב-19 בספטמבר 1931, כאשר אומץ צו של נשיאות ועדת ההוצאה לפועל של הוולגה התחתונה (סרטוב) שהנחתה לייסד חברת תעופה מקומית. השנים 1970–1980 היו ימי הזוהר של החברה. טיסות החברה בוצעו במגוון כלי טיס מתוצרת מקומית, לרבות אנטונוב An-24, יאק-40 ואז יאק-42 ששימשו בטיסות אל מוסקבה (ביקובו), לנינגרד (רז'בקה), לבוב, וולגוגרד, קויבישב, פנזה, מגניטוגורסק, סברדלובסק, סאראנסק, איבנובו, וילנה, אדלר ועוד. בשנות השמונים של המאה ה-20 צורפו לצי החברה גם מטוסי L-410 שהופסקו בשנים 1992–1993. ב-1994 הוקמה חברת המניות "סראטוב איירליינס". בנובמבר 2011, 51% ממניות החברה הועברו לאירופלוט על ידי תאגיד "רוסטכנולוגיות", שהחזיק בבעלות על החברה באותה עת. ב-29 בדצמבר 2011 נמכרה החברה למשקיעים פרטיים. ערך המניות הסתכם בכ-290 מיליון רובל. במאי 2018 הסוכנות הפדרלית לתחבורת אוויר של משרד התחבורה הרוסי חייבה את החברה להפסיק את פעילותה עד ל-31 במאי 2018 ולצמצם את כוח האדם בה, בשל מציאת ליקויים בהתנהלות החברה, שהביאו גם לאסון ההתרסקות בפברואר 2018 ברם החברה המשיכה את פעילותה. צי המטוסים של החברה (נכון למאי 2018)‏: בינואר 2018, הגיל הממוצע של הצי היה 16.8 שנים, כולל מטוסי היאק-42 שגילו הממוצע הוא 30.4 שנים ואנטונוב 148 שמגיע לכדי 7.9 שנים ומטוסי Embraer E-195‏ – 9.9 שנים. ב-11 בפברואר 2018 מטוס אנטונוב An-148 שהמריא מנמל התעופה הבינלאומי דומודדובו שבמוסקבה לעיר אורסק, התרסק בפרוורי מוסקבה. על הסיפון היו 65 נוסעים ושישה אנשי צוות, כולם נספו. מדיה וקבצים בנושא סראטוב איירליינס בוויקישיתוף אתר האינטרנט הרשמי של סראטוב איירליינס "Перевозки пассажиров и пассажирооборот за январь-декабрь 2013-2014 гг" (PDF). Росавиация. «Аэрофлот» продал 51 % акций «Саратовских авиалиний» «Аэрофлот» продал за 290 млн рублей 51 % акций «Саравиа» Авиакомпания «Саратовские авиалинии» по требованию Росавиации с 31 мая останавливает свою деятельность, דיווח חדשותי בערוץ 1 הרוסי «Саратовские авиалинии» получили четвёртый контрактный самолёт Ан "Авиакомпания Саравиа — Саратовские Авиалинии". Russianplanes.net. "«Саратовские авиалинии» получили первый самолёт Ан-148". ATO.ru. 2016-11-12. "Парк Ан-148 "Саратовских авиалиний" расширили до пяти самолетов". Авиатранспортное обозрение. 2017-07-05. ""Саратовские авиалинии" получили первый самолет Ан-148". Авиатранспортное обозрение. 2016-11-12. נבדק ב-2016-12-28. https://www.ch-aviation.com/portal/news/64299-saratov-airlines-grounds-an-148s-after-crash ""Саравиа" возьмет в аренду 2 самолета". aex.ru. 2013-07-25. "В Подмосковье разбился пассажирский самолет Ан-148. На борту был 71 человек". Meduza.
יגואר C-X75

יגואר C-X75 (באנגלית: Jaguar C-X75) היא מכונית קונספט בתצורת מכונית ספורט, 2 דלתות קופה, המאופיינת על ידי 2 סוגי מנועים המופעלים במשולב: מנוע בעל הנעה חשמלית (4 מנועים) ו-2 מנועים טורבינה (מנוע דיזל) המונעים על ידי טורבינת גז. דגם ה"יגואר C-X75" מוגדר כמכונית על. יגואר C-X75 הוא רכב היברידי חשמלי, 2 מושבים, מכונית קונספט, המיוצר על ידי יגואר בשיתוף עם "פורמולה אחת" צוות וויליאמס F1 (Williams Grand Prix Engineering). דגם ה"יגואר C-X75" מייצר 778 כ"ס באמצעות ארבעה מנועים חשמליים "YASA", כשלכל אחד מהם כונן אחד מארבעת הגלגלים. הסוללות המניעות את המנועים הללו נטענות באמצעות שתי טורבינות גז זעירות דיזל במקום מנוע קונבנציונלי בעל ארבע פעימות. עד 250 מכוניות היו מתוכננות להיבנות בשותפות עם צוות פורמולה 1 וויליאמס F1 . עד גרסת הייצור היה צפוי להיות כל טווח חשמלי של 50 ק"מ (31 מייל). בדצמבר 2012 הודיעה יצרנית הרכב על ביטול הייצור עקב המשבר הכלכלי העולמי המתמשך. דגם ה"יגואר C-X75" הוצג בסרט ספקטר הסרט ה-24 של ג'יימס בונד. המנגנון מופעל על ידי ארבעה מנועים חשמליים - אחד לכל גלגל - המייצרים 780 כ"ס (582 קילוואט) כל מנוע שוקל 50 ק"ג. טורבינות הגז מיקרו של "Bladon Jets" תייצר מספיק חשמל כדי להרחיב את טווח המכונית ל 900 ק"מ תוך ייצור 28 גרם של פחמן דו-חמצני לקילומטר על מחזור הבדיקה של האיחוד האירופי. כאשר הרכב פועל רק על כוח הסוללה, ל"יגואר C-X75" יש טווח חשמלי של 110 ק"מ (68 מייל). 2 דלתות 2 מושבים מנוע מרכזי מבנה הכנפון האחורי ועיצוב אווירודינמי ייעודי של תחתית הרכב יוצרים במהירות של 320 קמ"ש כוח הצמדה של כ- 200 ק"ג מערכות בקרת יציבות אקטיביות המשפרות את היציבות הכיוונית במהירויות גבוהות סוללת ליתיום-יון הנעה לכל 4 הגלגלים (PHEV) מקדם גרר - 0.32 תאוצה בין 0-100 קמ"ש (נמדד 0-62 קמ"ש) - 3.4 שניות מחיר היחידה - 1,115,000 דולר "יגואר C-X75" "יגואר C-X75" "יגואר C-X75" "יגואר C-X75" "יגואר C-X75" - מבט לתא הנהג "יגואר C-X75" - מבט לתא הנהג "יגואר C-X75" "יגואר C-X75" "יגואר C-X75" "יגואר C-X75" מנוע "יגואר C-X75" מדיה וקבצים בנושא יגואר C-X75 בוויקישיתוף אתר האינטרנט הרשמי של יגואר C-X75 יגואר C-X75, סרטון באתר יוטיוב יגואר C-X75, סרטון באתר יוטיוב טורבינת גז היא רכיב המניע את מכלול הרכיבים הסובבים במנוע והנפוץ כיום במנועי טורבינה המשמשים בעיקר להנעת כלי טיס "יגואר C-X75" -מנוע מיקרו טורבינה greencarcongress.com/2010/09/cx75 "יגואר C-X75" bbc.com/news/business "יגואר C-X75" caranddriver.com/reviews/jaguar-c-x75-supercar-concept-prototype-drive-review "יגואר C-X75" ביחד עם צוות וויליצאס greencarcongress "יגואר C-X75" - ביטול הייצור המתוכנן autoblog.com/2012/12/11/jaguar-c-x75-production-run-canceled "יגואר C-X75" - הפסקת ייצור topgear.com/car-news/concept/jaguar-c-x75-no-more "יגואר C-X75" בסרט ספקטר autocar.co.uk/car-news/new-cars/jaguar-c-x75-star-alongside-astons-db10 "יגואר C-X75" jalopnik.com/its-a-miracle-jaguars-c-x75-james-bond-car-exists-at-al "יגואר C-X75", שנת 2013 carmagazine.co.uk/car-reviews/jaguar/jaguar-c-x75-2013 "יגואר C-X75" jaguar.co.il/about-concept-car-c-x75 (אתר יגואר ישראל)
החלטה 54 של מועצת הביטחון של האו"ם

החלטה 54 של מועצת הביטחון של האו"ם היא החלטה של מועצת הביטחון של האו"ם שהתקבלה ב-15 ביולי 1948 על ידי מועצת הביטחון של האומות המאוחדות. ההחלטה קבעה שהמצב בארץ ישראל מהווה איום על השלום כמשמעותו בסעיף 39 של מגילת האומות המאוחדות. ההחלטה פנתה לכל הממשלות והרשויות הנוגעות בדבר לחדול מפעולה צבאית נוספת ולהכריז על הפסקת אש לצבאותיהם שתיכנס לתוקף במועד שייקבע על ידי המתווך בשלושת הימים הקרובים. כמו כן הצהיר כי אי מילוי צווים אלה יוכיח את קיומה של הפרת שלום כמשמעותה בסעיף 39 של האמנה ויחייב שיקול דעת מיידי של המועצה. עוד הוסיפה ההחלטה, כי יש צורך הכרחי בהפסקת אש בעיר ירושלים. החלטה זו הורתה למתווך של האו"ם להמשיך במאמציו לחסל את האלימות בירושלים ולהבטיח גישה בטוחה אליה. בנוסף, יש לבחון את ההפרות של הפסקות האש הקודמות שנקבעו על ידי המועצה ולשם כך הוקם צוות מיוחד המטפל בנושא זה. בהחלטה תמכו 7 מדינות, סוריה הצביעה נגד ההחלטה בעוד ארגנטינה, הרפובליקה הסובייטית הסוציאליסטית האוקראינית וברית המועצות נמנעו. מלחמת העצמאות תוכנית החלוקה החלטה 61 של מועצת הביטחון של האו"ם נוסח ההחלטה